

Οί 9 ί(Λΐ 5 ^ 9 ηεοΙ 6γ I 
ΤίίθούοΓοε Μουιηαρι 
ϋ3ΐβ: 2007.02.0:56:41 
ΕΕΤ 

Ρθ35θπ: 5ίβΠ8α ΡϋΡ 
(βπιΰθΟΰθΟ) ■ 

ΙοΜίίοπ: Αϋτβ|5, ΕΙΙίγιϊΚο 
Τ γρ09Γ3ίί0 


805 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 32 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

35. Ίδρυση Τμήματος Επιστήμης Τροφίμων και Δια¬ 
τροφής στο Πανεπιστήμιο Αιγαίου. 1 

36. Καθορισμός προσόντων και προϋποθέσεων για την 
εκλογή ή εξέλιξη σε θέση Διδακτικού Ερευνητι¬ 
κού Προσωπικού του Τμήματος Τεχνών Ήχου και 
Εικόνας του Ιονίου Πανεπιστημίου στις περιπτώ¬ 


σεις που δεν είναι δυνατή ή συνήθης η εκπόνηση 
διδακτορικής διατριβής ή και δημοσιεύσεων. 2 

37. Κατάργηση των Σταθμών Οστρακοκαλλιέργειας 
Θεσσαλονίκης και Λέσβου. 3 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΟΜ. 35 
Ίδρυση Τμήματος Επιστήμης Τροφίμων και Διατροφής 
στο Πανεπιστήμιο Αιγαίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 24 παρ. 2, 50 παρ. 6 και 6 παρ. 6 του 
ν. 1268/1982 «Για τη δομή και λειτουργία των Ανωτάτων 
Εκπαιδευτικών Ιδρυμάτων» (Α' 87), όπως το τελευταίο 
άρθρο συμπληρώθηκε με τις περ. α και β της παρ. 1 του 
άρθρου 48 του ν. 1404/1983 «Δομή και λειτουργία των 
Ανωτάτων Τεχνολογικών Ιδρυμάτων» (Α' 173), τροπο¬ 
ποιήθηκε με την περ. α της παρ. 2 του άρθρου 15 του 
ν. 2640/1998 «Δευτεροβάθμια Τεχνική Επαγγελματική 
Εκπαίδευση και άλλες διατάξεις» (Α' 206) και συμπλη¬ 
ρώθηκε με το εδαφ. β της παρ. 1 του άρθρου 3 του 
ν. 3027/2002 «Ρύθμιση θεμάτων Οργανισμού Σχολικών 
Κτιρίων, ανωτάτης εκπαίδευσης και άλλες διατάξεις» 
(Α' 152). 

β) Του άρθρου 20 παρ. 4 του ν. 2503/1997 (Α' 107) σε 
συνδυασμό με τις διατάξεις του άρθρου 79 παρ. 5 του 
ν. 1566/1985, (Α' 167). 

γ) Του άρθρου 15 παρ. 2 του ν. 2817/2000 «Εκπαίδευ¬ 
ση των ατόμων με ειδικές εκπαιδευτικές ανάγκες και 
άλλες διατάξεις» (Α' 78) και του άρθρου 13 παρ. 49 του 
ν. 3149/2003 (Α' 141). 

δ) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα που κωδικοποι- 
ήθηκε με το άρθρο μόνο του π.δ. 63/2005 (Α' 98). 

2. Της υπ’ αριθμ. 37930/ΔΙΟΕ 1264/14.10.2005 απόφα¬ 
σης του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 1432) όπως 
τροποποιήθηκε με την υπ’ αριθμ. 5733/ΔΙΟΕ 179/9.2.2006 
(Β'204) όμοιά της. 

3. Της υπ’ αριθμ. 37876/ΣΤ5/26.4.2004 απόφασης του 
Πρωθυπουργού και της Υπουργού Εθνικής Παιδείας και 
θρησκευμάτων «Καθορισμός αρμοδιοτήτων Υφυπουρ¬ 
γών του Υπουργείου Εθνικής Παιδείας και Θρησκευμά¬ 
των» (Β' 608). 

4. Τη γνώμη της Συγκλήτου του Πανεπιστημίου Αιγαί¬ 
ου (συνεδρίαση 20η/7.7.2005). 

5. Τη γνώμη του Συμβουλίου Ανώτατης Πανεπιστημι¬ 
ακής Εκπαίδευσης (συνεδρίαση 1η/19.12.2005). 

6. Το γεγονός ότι από τις διατάξεις του παρόντος 
διατάγματος προκαλείταί: 

α) Δαπάνη ύψους 14.050.000 ΕΥΡΩ για την επισκευή, 
συντήρηση και ανέγερση κτιριακών εγκαταστάσεων. 

β) Δαπάνη ύψους 2.400.000 ΕΥΡΩ, από την προμήθεια 
του αναγκαίου εξοπλισμού. 

γ) Ετήσια δαπάνη, μετά την πλήρη λειτουργία του 
ιδρυόμενου Τμήματος, ύψους 1.600.000 ΕΥΡΩ περίπου 
από την πλήρωση θέσεων προσωπικού, 4.700 ΕΥΡΩ πε¬ 
ρίπου από την καταβολή επιδόματος θέσης ευθύνης 
και εξόδων παράστασης, 105.000 ΕΥΡΩ περίπου για τη 
σίτιση των φοιτητών, 1.250.000 ΕΥΡΩ περίπου για την 
αντιμετώπιση των λειτουργικών εξόδων του ιδρυόμενου 
Τμήματος και 96.000 ΕΥΡΩ περίπου για την προμήθεια 
συγγραμμάτων. 

Η υπό στοιχείο (α) δαπάνη περιορίζεται για το έτος 
2007, στο ποσό των 1.990.000 ΕΥΡΩ και θα καλύπτεται 
από τις πιστώσεις του προϋπολογισμού του Υπουργεί¬ 
ου Αιγαίου (350.000 ΕΥΡΩ), του προϋπολογισμού της 
Ν.Α Λέσβου (300.000 ΕΥΡΩ) και του Π.Δ.Ε (1.340.000 
ΕΥΡΩ), με ενδεχόμενη κοινοτική συγχρηματοδότηση 
(Επιχειρησιακό Πρόγραμμα Εκπαίδευσης και Αρχικής 
Επαγγελματικής Κατάρτισης (Ε.Π.Ε.Α.Ε.Κ.) του Δ' Κοινο¬ 
τικού Πλαισίου Στήριξης (Δ' Κ.Π.Σ.). Το υπόλοιπο μέρος 
της δαπάνης (12.060.000 ΕΥΡΩ), το οποίο για καθένα 
από τα έτη 2008 και 2009 ανέρχεται στο ποσό των 
5.360.000 ΕΥΡΩ, για δε το έτος 2010 στο ποσό των 
1.340.000 ΕΥΡΩ θα καλυφθεί από αντίστοιχες πιστώσεις 

του Π.Δ.Ε, ομοίως με ενδεχόμενη συγχρηματοδότηση 
(ΕΠΕΑΚ/Δ'Κ.Π.Σ.) 

Η δαπάνη για την προμήθεια του αναγκαίου εξοπλι¬ 
σμού, η οποία για το έτος 2007 περιορίζεται στο ποσό 
των 950.000 ΕΥΡΩ θα καλυφθεί από τις πιστώσεις του 
Επιχειρησιακού Προγράμματος Εκπαίδευσης και Αρχι¬ 
κής Επαγγελματικής Κατάρτισης (Ε.Π.Ε.Α.Ε.Κ.) του Δ' 
Κοινοτικού Πλαισίου Στήριξης, ενώ για τα επόμενα οι¬ 
κονομικά έτη 2009-11 θα καλυφθεί από τις πιστώσεις 
του Π.Δ.Ε, με ενδεχόμενη κοινοτική συγχρηματοδότηση 
(Ε.Π.Ε.Α.Ε.Κ / Δ' Κ.Π.Σ.) 

Η δαπάνη για αμοιβές προσωπικού θα βαρύνει τον 
τακτικό προϋπολογισμό του ΥΠΕΠΘ (Ειδ. Φορέας 19-250, 
ΚΑΕ Ομάδας 0200). 

Η δαπάνη για το επίδομα θέσης ευθύνης και τα έξοδα 
παράστασης, θα καλυφθεί από τις πιστώσεις του τακτι¬ 
κού προϋπολογισμού του Υπουργείου Εθνικής Παιδείας 
και Θρησκευμάτων εκάστου οικονομικού έτους στον 
οποίο και θα εγγράφονται σχετικές πιστώσεις (Ειδ. Φο¬ 
ρέας 19-250, ΚΑΕ 0215 και 0259). 

Η δαπάνη για τη σίτιση φοιτητών ύψους 10.000 ΕΥΡΩ 
για το οικονομικό έτος 2007 36.000 ΕΥΡΩ για το οικ. 
έτος 2008, 62.000 ΕΥΡΩ για το οικ. έτος 2009, 90.000 
ΕΥΡΩ για το οικ. έτος 2010 και 105.000 ΕΥΡΩ για τα 
οικ. έτη 2011 και εφεξής θα βαρύνει τις πιστώσεις του 
προϋπολογισμού του Πανεπιστημίου Αιγαίου και θα κα¬ 
λύπτεται με κρατική επιχορήγηση (Ειδ. Φ. 19-250, ΚΑΕ 
2425). 

Τα λειτουργικά έξοδα του ιδρυόμενου Τμήματος ύψους 
600.000 ΕΥΡΩ για το 2007 και 1.250.000 ΕΥΡΩ για το 
2008 θα καλυφθούν από τις πιστώσεις του Ε.Π.Ε.Α.Ε.Κ. 
του Δ' Κ.Π.Σ. Από το οικονομικό έτος 2009 και εξής 
οι δαπάνες αυτές, ύψους 1.250.000 ΕΥΡΩ περίπου, θα 
βαρύνουν τις πιστώσεις του Πανεπιστημίου Αιγαίου και 
θα καλύπτονται με κρατική επιχορήγηση (Ειδ. Φ. 19-250, 
ΚΑΕ 2421). 

Η δαπάνη για την προμήθεια των συγγραμμάτων θα 
βαρύνει σε ποσοστό 80% τον τακτικό προϋπολογισμό 
του ΥΠΕΠΘ εκάστου οικονομικού έτους, στον οποίο και 
θα εγγράφονται σχετικές πιστώσεις (Ειδ. Φ. 19-250, ΚΑΕ 
1123) και σε ποσοστό 20% τον προϋπολογισμό του Πανε¬ 
πιστημίου Αιγαίου που θα καλύπτεται από την κρατική 
επιχορήγηση (Ειδ. Φ. 19-250, ΚΑΕ 2421). 

7. Την υπ’ αριθμ. 344/2006 γνωμοδότηση του Συμ¬ 
βουλίου της Επικράτειας, με πρόταση του Υπουργού 
Εσωτερικών, Δημόσιας Διοίκησης και Αποκέντρωσης 
και των Υφυπουργών Οικονομίας και Οικονομικών 
και Εθνικής Παιδείας και Θρησκευμάτων, αποφασί¬ 
ζουμε: 

Άρθρο 1 
Ίδρυση 

1. Ιδρύεται Τμήμα Επιστήμης Τροφίμων και Διατροφής 
στο Πανεπιστήμιο Αιγαίου με έδρα τη Λήμνο. 

2 Η έναρξη της εκπαιδευτικής λειτουργίας του Τμή¬ 
ματος ξεκινά από το ακαδημαϊκό έτος για το οποίο 
καθορίζεται για πρώτη φορά αριθμός εισακτέων. 

3. Το Τμήμα μέχρι την αυτοδύναμη λειτουργία του 
σύμφωνα με τις κείμενες διατάξεις, διέπεται ως προς 
την οργάνωση, τη λειτουργία, το πρόγραμμα σπουδών 
και το διορισμό του προσωπικού από τις διατάξεις του 
παρόντος και συμπληρωματικά από τις ισχύουσες δια¬ 
τάξεις της πανεπιστημιακής νομοθεσίας. 


Άρθρο 2 
Αποστολή 

1. Το Τμήμα Επιστήμης Τροφίμων και Διατροφής έχει 
ως αποστολή να καλλιεργεί και να προάγει τις επιστή¬ 
μες των τροφίμων και της διατροφής με την ακαδημα¬ 
ϊκή και εφαρμοσμένη έρευνα και να παράγει στελέχη 
υψηλής στάθμης ικανά να συμβάλουν στη βελτίωση της 
ασφάλειας, της ποιότητας και της διατροφικής αξίας 
των τροφίμων. 

Ειδικότερα το Τμήμα: 

α) Εκπαιδεύει προπτυχιακούς και μεταπτυχιακούς 
φοιτητές στις επιστήμες τροφίμων και διατροφής, κα¬ 
ταρτίζοντας επιστήμονες με ευρεία επιστημονική γνώση 
και αναπτυγμένες δεξιότητες εφαρμογής της σε πρα¬ 
κτικά προβλήματα σχετιζόμενα με θέματα τροφίμων 
και διατροφής. 

β) Παράγει νέα γνώση στις επιστήμες τροφίμων και 
διατροφής, μέσω της έρευνας και της ανάπτυξης. 

γ) Μεταδίδει γνώση για τις επιστήμες τροφίμων και 
διατροφής στους πολίτες, ενώ παράλληλα ενισχύει 
και υποστηρίζει το επιστημονικό και επαγγελματικό 
δυναμικό, σε τοπικό, περιφερειακό, εθνικό και διεθνές 
επίπεδο. 

2. Οι πτυχιούχοι του Τμήματος έχουν τις γνώσεις και 
δεξιότητες προκειμένου να μετατρέψουν ανεπεξέργα¬ 
στες τροφές σε ασφαλή και γευστικά τρόφιμα και ποτά. 
Οι γνώσεις και δεξιότητες αυτές καλύπτουν τους εξής 
επιστημονικούς τομείς: Χημείας τροφίμων και ανάλυσης, 
Ασφάλειας και μικροβιολογίας τροφίμων, Επεξεργασίας 
τροφίμων και Εφαρμοσμένης επιστήμης τροφίμων. Ει¬ 
δικότερα οι πτυχιούχοι του τμήματος είναι σε θέση να 
γνωρίζουν τις χημικές διεργασίες που καθορίζουν τις 
ιδιότητες και τις αλληλεπιδράσεις μεταξύ των διαφόρων 
συστατικών των τροφίμων και να κατανοούν τις βασι¬ 
κές χημικές αντιδράσεις που περιορίζουν τη διάρκεια 
ζωής τους. Επίσης είναι σε θέση να χρησιμοποιήσουν 
εργαστηριακές τεχνικές της βασικής και εφαρμοσμένης 
χημείας τροφίμων καθώς και να κατέχουν τις αρχές που 
διέπουν τις αναλυτικές τεχνικές που σχετίζονται με τα 
τρόφιμα, να γνωρίζουν τους παθογόνους μικροοργανι¬ 
σμούς που απαντώνται σε τρόφιμα και τις συνθήκες υπό 
τις οποίες αυτοί αναπτύσσονται καθώς και τις συνθήκες 
και τους κανόνες υγιεινής κάτω από τους οποίους οι 
μικροοργανισμοί αυτοί απενεργοποιούνται, καταστρέ- 
φονται ή γίνονται ακίνδυνοι για τον άνθρωπο. Κατανο¬ 
ούν τις αρχές που διέπουν τη διατήρηση των τροφίμων 
μέσω διεργασιών ζύμωσης. Γνωρίζουν τις ιδιότητες και 
χρήσεις διαφόρων υλικών συσκευασίας όπως επίσης 
τις βασικές αρχές και τις πρακτικές καθαριότητας και 
υγιεινής κατά την επεξεργασία των τροφίμων. Κατανο¬ 
ούν τις απαιτήσεις χρήσης νερού και της διαχείρισης 
αποβλήτων κατά τη διαδικασία επεξεργασίας τροφίμων 
και ελέγχουν, εγγυώνται και πιστοποιούν την ποιότητα 
των τροφίμων. 

3. Το αντικείμενο ενασχόλησης των πτυχιούχων του 
τμήματος αφορά στην έρευνα και ανάπτυξη - διερεύ- 
νηση επιστημονικών αρχών σχετικών με προϊόντα δι¬ 
ατροφής, στην ανάπτυξη νέων προϊόντων διατροφής 
ή βελτίωση της ποιότητας ή και της ασφάλειας των 
ήδη υπαρχόντων προϊόντων, στις τεχνικές πωλήσεων 
- τεχνικές υποστήριξης της βιομηχανίας τροφίμων σε 
θέματα πρώτων υλών, συστατικών και τεχνολογίας για 
την παρασκευή συγκεκριμένων προϊόντων, στη διασφά- 

λιση της ποιότητας και στην ανάλυση των συστατικών 
των προϊόντων διατροφής και στη διασφάλιση της συμ¬ 
μόρφωσης του τελικού προϊόντος με τα σχετικά πρό¬ 
τυπα και στην επιβολή κανόνων υγιεινής τροφίμων, στη 
λειτουργία μικρομεσαίων επιχειρήσεων επεξεργασίας 
τροφίμων και στη βασική έρευνα και εκπαίδευση. 

4. Οι πτυχιούχοι του τμήματος μπορούν να απασχο¬ 
λούνται ως επιστήμονες ελέγχου ποιότητας τροφίμων, 
μικροβιολόγοι τροφίμων και χημικοί γεύσης, ειδικοί ανά¬ 
πτυξης νέων προϊόντων διατροφής, επόπτες παραγωγής 
προϊόντων διατροφής και τέλος στελέχη σε επιχειρή¬ 
σεις προϊόντων διατροφής και ασφάλειας τροφίμων. 

Άρθρο 3 

Εισαγωγή - Φοίτηση - Διάρκεια Σπουδών 

1. Ο αριθμός των κατ’ έτος εισακτέων στο Τμήμα ορί¬ 
ζεται σύμφωνα με τις διατάξεις του άρθρου 1 παρ. 5 
του ν. 1351/1983 (Α' 56), όπως οι διατάξεις αυτές ισχύουν 
κάθε φορά. 

2. Η εισαγωγή φοιτητών στο Τμήμα γίνεται σύμφωνα 
με τις διατάξεις του εδαφ. γ της παρ. 3 του άρθρου 2 
του ν. 2525/1997, όπως ισχύουν κάθε φορά. 

3. Η ελάχιστη υποχρεωτική διάρκεια φοίτησης στο 
Τμήμα για τη λήψη του πτυχίου ορίζεται σε οκτώ (8) 
εξάμηνα σπουδών. 

4. Το Τμήμα απονέμει τίτλους σπουδών μέχρι και δι¬ 
δακτορικού διπλώματος. 

Άρθρο 4 
Ίδρυση θέσεων 

Ιδρύονται στο Πανεπιστήμιο Αιγαίου για τις ανάγκες 
του Τμήματος Επιστήμης Τροφίμων και Διατροφής τρι¬ 
άντα (30) θέσεις Διδακτικού Ερευνητικού Προσωπικού 
(Δ.Ε.Π.), τρεις (3) θέσεις Ειδικού και Εργαστηριακού Δι¬ 
δακτικού Προσωπικού (Ε.Ε.ΔΙ.Π.) και δέκα (10) θέσεις 
Ειδικού Τεχνικού Εργαστηριακού Προσωπικού (Ε.Τ.Ε.Π.) 
εκ των οποίων έξη (6) ΠΕ. κατηγορίας, δύο (2) Τ.Ε. κα¬ 
τηγορίας και δύο (2) Δ.Ε. κατηγορίας. 

Άρθρο 5 

Γραμματεία Τμήματος 

Στο Τμήμα συνιστάται Γραμματεία, η οποία παρέχει 
διοικητική και γραμματειακή υποστήριξη στο εν γένει 
εκπαιδευτικό και ερευνητικό έργο του. Η Γ ραμματεία 
οργανώνεται και λειτουργεί σε επίπεδο Τμήματος, κατά 
την έννοια του άρθρου 8 του ν. 3260/2004 (Α' 151) με 
το οποίο επανήλθαν σε ισχύ οι παράγραφοι 1-16 του 
άρθρου 36 του ν. 2190/1994 (Α' 28). 

Αρθρο 6 

Διαδικασία πλήρωσης θέσεων Δ.Ε.Π. 

1. Η πλήρωση των θέσεων Διδακτικού Ερευνητικού 
Προσωπικού (Δ.Ε.Π.) του Τμήματος έως την αυτοδύναμη 
λειτουργία του γίνεται με προκήρυξη ή μετάκληση ή 
μετακίνηση μέλους Δ.Ε.Π., κατά τα ειδικότερα οριζόμενα 
στο παρόν άρθρο. 

2. Η προκήρυξη για την πλήρωση κενών θέσεων γίνεται 
με απόφαση της Συγκλήτου ύστερα από εισήγηση της 
Προσωρινής Γ ενικής Συνέλευσης του τμήματος, σύμφω¬ 
να με τα οριζόμενα στις διατάξεις του άρθρου 6 του 
ν. 2083/1992, (Α' 159), όπως ισχύουν κάθε φορά. Η εκλογή 
γίνεται από ενδεκαμελή εκλεκτορικά σώματα. Σε κάθε 
εκλεκτορικό σώμα συμμετέχουν τα μέλη ΔΕΠ που τυχόν 
υπηρετούν στο τμήμα και έχουν δικαίωμα ψήφου. Αν τα 


μέλη ΔΕΠ είναι λιγότερα από ένδεκα (11), το εκλεκτο¬ 
ρικό σώμα συμπληρώνεται με απόφαση της συγκλήτου 
ύστερα από κλήρωση από διπλάσιο τουλάχιστον αριθμό 
μελών ΔΕΠ που ορίζει η ίδια, από κατάλογο τον οποίο 
εισηγείται η προσωρινή γενική συνέλευση. Τα οριζόμενα 
από τη σύγκλητο μέλη, πρέπει να κατέχουν θέση ΔΕΠ 
του ίδιου γνωστικού αντικειμένου σε ομοειδή ή συγγενή 
τμήματα του ίδιου ή άλλων ΑΕΙ και να ανήκουν στις 
βαθμίδες του καθηγητή και του αναπληρωτή καθηγητή. 
Εάν δεν υπάρχουν ή δεν επαρκούν τέτοια μέλη, ορί¬ 
ζονται μέλη ΔΕΠ της βαθμίδας του καθηγητή και του 
αναπληρωτή καθηγητή του συγγενέστερου γνωστικού 
αντικειμένου. Σε κάθε εκλεκτορικό σώμα προεδρεύει 
ο πρόεδρος της προσωρινής γενικής συνέλευσης του 
τμήματος, ο οποίος μπορεί να είναι και εκλέκτορας. Για 
τη συγκρότηση του εκλεκτορικού σώματος εκδίδεται 
σχετική διαπιστωτική πράξη του πρύτανη αντίγραφο 
της οποίας μαζί με το σχετικό πρακτικό κοινοποιούνται 
χωρίς καθυστέρηση στο Υπουργείο Εθνικής Παιδείας 
και Θρησκευμάτων. Γ ια κάθε προκηρυσσόμενη θέση 
ΔΕΠ ορίζεται με απόφαση του σώματος των εκλεκτό¬ 
ρων τριμελής εισηγητική επιτροπή η οποία καταρτίζει 
και υποβάλλει στην προσωρινή γενική συνέλευση ειδικά 
αιτιολογημένη έκθεση. Μέσα στην προβλεπόμενη από 
το νόμο προθεσμία, συνέρχεται υπό την προεδρία του 
προέδρου του τμήματος, σε κοινή συνεδρίαση, η προ¬ 
σωρινή γενική συνέλευση και το σώμα των εκλεκτόρων. 
Για τον ορισμό της τριμελούς εισηγητικής επιτροπής, 
την προθεσμία υποβολής εισηγητικής έκθεσης και την 
κοινοποίηση αυτής εφαρμόζονται αναλόγως οι διατά¬ 
ξεις του άρθρου 6 κεφ. Γ' του ν. 2083/1992, όπως κάθε 
φορά ισχύουν, ενώ για τα λοιπά θέματα που αφορούν 
στην εκλογή των μελών ΔΕΠ και δεν ρυθμίζονται με το 
παρόν άρθρο, εφαρμόζονται αναλόγως οι ισχύουσες 
διατάξεις της πανεπιστημιακής νομοθεσίας. 

3. Η πλήρωση κενών θέσεων ΔΕΠ με μετάκληση, 
γίνεται με απόφαση της συγκλήτου ύστερα από πρό¬ 
ταση της προσωρινής γενικής συνέλευσης, εφαρμο¬ 
ζόμενων αναλόγως των διατάξεων του άρθρου 16 του 
ν. 1268/1982 όπως έχει τροποποιηθεί και ισχύει κάθε 
φορά. Για τη μετάκληση αποφασίζει ενδεκαμελές 
εκλεκτορικό σώμα το οποίο συγκροτείται με απόφα¬ 
ση της συγκλήτου ύστερα από κλήρωση από διπλάσιο 
τουλάχιστον αριθμό μελών ΔΕΠ της βαθμίδας του 
καθηγητή, που ορίζει η ίδια από κατάλογο τον οποίο 
εισηγείται η προσωρινή γενική συνέλευση η οποία 
ταυτόχρονα αναφέρει και όσα μέλη ΔΕΠ μπορούν 
κατά την κρίση της να περιλαμβάνονται στον κατάλο¬ 
γο. Εάν δεν υπάρχουν ή δεν επαρκούν καθηγητές του 
ιδίου γνωστικού αντικειμένου, ο κατάλογος συμπλη¬ 
ρώνεται με καθηγητές του συγγενέστερου γνωστικού 
αντικειμένου. Του εκλεκτορικού σώματος προεδρεύει 
ο πρόεδρος της προσωρινής γενικής συνέλευσης του 
τμήματος, ο οποίος μπορεί να είναι και εκλέκτορας. 
Γ ια την πλήρωση θέσης ΔΕΠ με μετάκληση ή και τη 
συγκρότηση του εκλεκτορικού σώματος εκδίδεται 
σχετική κατά περίπτωση, διαπιστωτική πράξη του 
πρύτανη, αντίγραφο της οποίας μαζί με τα σχετι¬ 
κά πρακτικά κοινοποιούνται χωρίς καθυστέρηση στο 
Υπουργείο Εθνικής Παιδείας και Θρησκευμάτων. Κατά 
τα λοιπά για την πλήρωση θέσεων ΔΕΠ με μετάκληση 
εφαρμόζονται οι ισχύουσες διατάξεις της πανεπιστη¬ 
μιακής νομοθεσίας. 

4. Η πλήρωση κενών θέσεων ΔΕΠ με μετακίνηση 
μέλους ΔΕΠ από άλλο τμήμα του ιδίου ή άλλου ΑΕΙ, 
γίνεται υπό τις προϋποθέσεις και τους περιορισμούς 
του άρθρου 5 του ν. 2517/1997 (Α' 160) με πράξη του 
πρύτανη του Πανεπιστημίου Αιγαίου ύστερα από αί¬ 
τηση του ενδιαφερομένου μέλους ΔΕΠ, αιτιολογημένη 
σύμφωνη γνώμη της γενικής συνέλευσης του τμήματος 
προέλευσης και της συγκλήτου του πανεπιστημίου 
υποδοχής. 

5. Οι διατάξεις της προηγούμενης παραγράφου, ισχύ¬ 
ουν αναλόγως και για τη μετακίνηση επιμελητών, βο¬ 
ηθών και επιστημονικών συνεργατών από άλλο τμήμα 
του ιδίου ή άλλου ΑΕΙ. 

Αρθρο 7 

Λοιπές ρυθμίσεις 

Ι.Έως ότου εξασφαλισθούν οι προϋποθέσεις για την 
αυτοδύναμη λειτουργία του Τμήματος, η διοίκησή του 
ασκείται από προσωρινή γενική συνέλευση που ορίζε¬ 
ται με πράξη του Πρύτανη ύστερα από απόφαση της 
Συγκλήτου. Η προσωρινή γενική συνέλευση αποτελείται 
από πέντε (5) τουλάχιστον μέλη Δ.Ε.Π., κατά προτίμηση 
δε εκείνα των οποίων το γνωστικό αντικείμενο της 
θέσης, είναι σχετικό με την επιστήμη που καλλιεργεί 
το τμήμα. Με την ίδια πράξη ορίζεται ο πρόεδρος και 
ο αναπληρωτής του, οι οποίοι πρέπει να κατέχουν 
θέση ΔΕΠ του ΑΕΙ της βαθμίδας του καθηγητή ή ανα¬ 
πληρωτή καθηγητή. Καθήκοντα γραμματέα ασκεί ο 
γραμματέας του τμήματος ή ο νόμιμος αναπληρωτής 
του ή διοικητικός υπάλληλος στην περίπτωση που δεν 
έχει τοποθετηθεί. Στην προσωρινή γενική συνέλευ¬ 
ση συμμετέχουν υποχρεωτικά όλα τα μέλη ΔΕΠ που 
υπηρετούν στο τμήμα και δύο (2) εκπρόσωποι των 
φοιτητών εφόσον φοιτούν. Η προσωρινή γενική συ¬ 
νέλευση ασκεί τις αρμοδιότητες που προβλέπονται 
από τις κείμενες διατάξεις για τη γενική συνέλευση 
τμήματος (άρθρο 4 του ν. 2083/1992) εκτός αυτών που 
ανατίθενται σε άλλα όργανα ή ορίζονται κατά τρόπο 
διαφορετικό με το παρόν διάταγμα. Ο πρόεδρος της 
προσωρινής γενικής συνέλευσης ή ο αναπληρωτής του 
σε περίπτωση απουσίας ή κωλύματος συμμετέχει στη 
Σύγκλητο χωρίς δικαίωμα ψήφου. 

2. Το πρόγραμμα σπουδών του τμήματος έως την 
αυτοδύναμη λειτουργία του, καταρτίζεται από την 
προσωρινή γενική συνέλευση και εγκρίνεται από τη 
Σύγκλητο. 

3. Έως την αυτοδύναμη λειτουργία του τμήματος η 
προκήρυξη και πλήρωση θέσεων Ε.Τ.Ε.Π. και Ε.Ε.ΔΙ.Π. 
γίνεται, ύστερα από εισήγηση της προσωρινής γενι¬ 
κής συνέλευσης, από τη σύγκλητο, με εφαρμογή ως 
προς τις προϋποθέσεις και τη διαδικασία των κατά 
περίπτωση ισχυουσών διατάξεων. Ομοίως η πρόσλη¬ 
ψη επισκεπτών καθηγητών, εντεταλμένων επίκουρων 
καθηγητών, ειδικών επιστημόνων και συμβασιούχων 
διδασκόντων του άρθρου 5 του π.δ. 407/1980, γίνεται 
με πράξη του πρύτανη, ύστερα από εισήγηση της προ¬ 
σωρινής γενικής συνέλευσης και απόφαση της Συγκλή¬ 
του, εφαρμοζόμενων ως προς τις προϋποθέσεις και τη 
διαδικασία πρόσληψης των οικείων κατά περίπτωση 
ισχυουσών διατάξεων. 

4. Για θέματα που δεν ρυθμίζονται με το παρόν διά¬ 
ταγμα εφαρμόζονται οι ισχύουσες διατάξεις της πανε¬ 
πιστημιακής νομοθεσίας. 


Αρθρο 8 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 9 Φεβρουάριου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΠΡΟΚΟΠΙΟΣ ΠΑΥΛΟΠΟΥΛΟΣ ΠΕΤΡΟΣ ΔΟΥΚΑΣ 

ΥΦΥΠ. ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΟΜ. 36 
Καθορισμός προσόντων και προϋποθέσεων για την 
εκλογή ή εξέλιξη σε θέση Διδακτικού Ερευνητικού 
Προσωπικού του Τμήματος Τεχνών Ήχου και Εικό¬ 
νας του Ιονίου Πανεπιστημίου στις περιπτώσεις που 
δεν είναι δυνατή ή συνήθης η εκπόνηση διδακτορι¬ 
κής διατριβής ή και δημοσιεύσεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 14 παρ. 8 του ν. 1268/1982 (Α' 87), όπως 
αναδιατυπώθηκε με το εδάφιο η της παρ. 6 του άρθρου 
79 του ν. 1566/1985 (Α' 167). 

β) Των άρθρων 45 παρ. 16 και 50 παρ. 1 του ν. 1268/1982 
(Α' 87). 

γ) Του άρθρου 90 του Κώδικα νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (Α' 98). 

δ) Της υπ’ αριθμ. 37876/ΣΤ5/26.4.2004 κοινής απόφαση 
του Πρωθυπουργού και της Υπουργού Εθνικής Παιδείας 
και θρησκευμάτων «Καθορισμός αρμοδιοτήτων Υφυ¬ 
πουργών του Υπουργείου Εθνικής Παιδείας και θρη¬ 
σκευμάτων» (Β' 608). 

2. Τη γνώμη της Προσωρινής Γ ενικής Συνέλευσης του 
Τμήματος Τεχνών'Ηχου και Εικόνας του Ιονίου Πανεπι¬ 
στημίου (συνεδρίαση 6η/27.5.2006). 

3. Το γεγονός ότι από την εφαρμογή των διατάξεων 
του παρόντος διατάγματος δεν προκαλείται δαπάνη σε 
βάρος του κρατικού προϋπολογισμού και 

4. Την υπ’ αριθμ. 327/2006 γνωμοδότηση του Συμβου¬ 
λίου της Επικράτειας, με πρόταση του Υφυπουργού 
Εθνικής Παιδείας και Θρησκευμάτων, αποφασίζουμε: 

Άρθρο 1 

Οι αναφερόμενες στο άρθρο 14 του ν. 1268/1982 προ¬ 
ϋποθέσεις κατοχής διδακτορικού διπλώματος και δη¬ 
μοσιεύσεων για την κατάληψη θέσης Διδακτικού Ερευ¬ 
νητικού Προσωπικού (Δ.Ε.Π.) σε Ανώτατα Εκπαιδευτικά 

Ιδρύματα (Α.Ε.Ι.), δεν ισχύουν προκειμένου περί θέσεων 
Δ.Ε.Π. που προκηρύσσονται για τα γνωστικά αντικείμενα 
της Ζωγραφικής, της Γλυπτικής, της Χαρακτικής, της 
Βίντεο-Τέχνης, των Κόμικς, της Φωτογραφίας και της 
Σκηνοθεσίας (Κινηματογράφου) του Τμήματος Τεχνών 
Ήχου και Εικόνας του Ιονίου Πανεπιστημίου, δεδομένου 
ότι για τις παραπάνω περιπτώσεις δεν είναι δυνατή 
ή συνήθης η εκπόνηση διδακτορικής διατριβής ή και 
δημοσιεύσεων. 

Αρθρο 2 

1. Προϋπόθεση για εκλογή σε θέση Δ.Ε.Π. που προκη¬ 
ρύσσεται για τα γνωστικά αντικείμενα του προηγούμε¬ 
νου άρθρου είναι η κατοχή πτυχίου ελληνικού Α.Ε.Ι. ή 
ισότιμου τίτλου ομοταγούς Α.Ε.Ι. του εξωτερικού, σχε¬ 
τικού με το γνωστικό αντικείμενο της θέσης. 

Για την εκλογή ή την εξέλιξη σε θέση Δ.Ε.Π. απαι¬ 
τούνται σωρευτικά, επιπλέον του κατά τα ανωτέρω 
πτυχίου Α.Ε.Ι., τα ακόλουθα κατά βαθμίδα προσόντα και 
προϋποθέσεις, τα οποία πρέπει να είναι σχετικά με το 
γνωστικό αντικείμενο της υπό πλήρωση θέσης: 
α) Γ ια εκλογή σε θέση βαθμίδας λέκτορα: 
ί) Καλλιτεχνικό έργο υψηλής στάθμης, 
ϋ) Τουλάχιστον πενταετής επαγγελματική δραστηρι¬ 
ότητα στην καλλιτεχνική περιοχή που αντιστοιχεί στο 
γνωστικό αντικείμενο της θέσης. 

ίϋ) Τουλάχιστον διετής εκπαιδευτική πείρα σε οποι¬ 
αδήποτε βαθμίδα της εκπαίδευσης ή σε εκπαιδευτή¬ 
ριο αναγνωρισμένο από το Κράτος, στην Ελλάδα ή το 
εξωτερικό. 

β) Γ ια την εκλογή ή εξέλιξη σε θέση βαθμίδας επί¬ 
κουρου καθηγητή: 

ί) Καλλιτεχνικό έργο υψηλής στάθμης, 
ϋ) Τουλάχιστον επταετής επαγγελματική δραστηριό¬ 
τητα στην καλλιτεχνική περιοχή που αντιστοιχεί στο 
γνωστικό αντικείμενο της θέσης. 

ίϋ) Τουλάχιστον δυο χρόνια αυτοδύναμης διδασκαλίας 
σε ανώτατο εκπαιδευτικό ίδρυμα της Ελλάδας ή του 
εξωτερικού. 

γ) Γ ια την εκλογή ή εξέλιξη σε θέση βαθμίδας ανα¬ 
πληρωτή καθηγητή: 

ί) Καλλιτεχνικό έργο ιδιαιτέρως υψηλής στάθμης, 
ϋ) Τουλάχιστον δεκαετής επαγγελματική δραστηριό¬ 
τητα στην καλλιτεχνική περιοχή που αντιστοιχεί στο 
γνωστικό αντικείμενο της θέσης. 

ίϋ) Τουλάχιστον τέσσερα χρόνια αυτοδύναμης διδα¬ 
σκαλίας σε ανώτατο εκπαιδευτικό ίδρυμα της Ελλάδας 
ή του εξωτερικού. 

δ) Γ ια την εκλογή σε θέση βαθμίδας καθηγητή: 
ί) Καλλιτεχνικό έργο ιδιαιτέρως υψηλής στάθμης, 
ϋ) Τουλάχιστον δωδεκαετής επαγγελματική δραστη¬ 
ριότητα στην καλλιτεχνική περιοχή που αντιστοιχεί στο 
γνωστικό αντικείμενο της θέσης. 

ίΙΙ) Τουλάχιστον έξι χρόνια αυτοδύναμης διδασκαλίας 
σε ανώτατο εκπαιδευτικό ίδρυμα της Ελλάδας ή του 
εξωτερικού. 

ίν) Επίσης συνεκτιμάται κατά πόσο το συνολικό έργο 
του υποψηφίου έχει αναγνωριστεί για τη συμβολή του 
στην τέχνη και έχει γίνει αντικείμενο κριτικής και με¬ 
λέτης. 

2. Επιπλέον των αναφερομένων στην προηγούμενη 
παράγραφο, για την εκλογή σε θέση Δ.Ε.Π. που προκη¬ 


ρύσσεται για τα γνωστικά αντικείμενα της Ζωγραφικής, 
της Γλυπτικής, της Χαρακτικής, της Βίντεο-Τέχνης, των 
Κόμικς και της Φωτογραφίας απαιτούνται σωρευτικά τα 
ακόλουθα προσόντα και προϋποθέσεις: 

ί) Συμμετοχή σε ομαδικές εκθέσεις τέχνης ή πραγμα¬ 
τοποίηση ατομικών εκθέσεων, στο γνωστικό αντικείμενο 
της υπό πλήρωση θέσης. 

ϋ) Μεταπτυχιακές σπουδές ή δημοσιεύσεις σε θέμα¬ 
τα θεωρίας της τέχνης ή σε γενικότερα καλλιτεχνικά 
θέματα. 

3. Για τις θέσεις που προκηρύσσονται για το γνωστικό 
αντικείμενο της Σκηνοθεσίας (Κινηματογράφου) συνε- 
κτιμώνται τυχόν σχετικές δημοσιεύσεις ή συμμετοχές 
σε φεστιβάλ και εκθέσεις ενώ απαιτείται, επιπλέον των 
αναφερομένων στην παράγραφο 1 του παρόντος άρ¬ 
θρου, η σκηνοθεσία τουλάχιστον: 

ί) Γ ια την εκλογή σε θέση βαθμίδας λέκτορα: 

Είτε δύο (2) ταινιών μεγάλου μήκους μυθοπλασίας είτε 
μιας (1) ταινίας μεγάλου μήκους μυθοπλασίας και ικανού 
αριθμού ταινιών μικρού μήκους ή και ταινίας μεγάλου 
μήκους ντοκυμανταίρ. 

ϋ) Γ ια την εκλογή ή εξέλιξη σε θέση βαθμίδας επίκου¬ 
ρου καθηγητή: 

Είτε τριών (3) ταινιών μεγάλου μήκους μυθοπλασίας 
είτε δύο (2) ταινιών μεγάλου μήκους μυθοπλασίας και 
ικανού αριθμού ταινιών μικρού μήκους ή και ταινίας 
μεγάλου μήκους ντοκυμανταίρ. 

ίϋ) Για την εκλογή ή εξέλιξη σε θέση βαθμίδας ανα¬ 
πληρωτή καθηγητή: 

Είτε τεσσάρων (4) ταινιών μεγάλου μήκους μυθοπλα¬ 
σίας είτε τριών (3) ταινιών μεγάλου μήκους μυθοπλασίας 
και ικανού αριθμού ταινιών μικρού μήκους ή και ταινιών 
μεγάλου μήκους ντοκυμανταίρ. 

ίν) Γ ια την εκλογή ή εξέλιξη σε θέση βαθμίδας κα¬ 
θηγητή: 

Είτε έξι (6) ταινιών μεγάλου μήκους μυθοπλασίας 
είτε πέντε (5) ταινιών μεγάλου μήκους μυθοπλασίας 
και ικανού αριθμού ταινιών μικρού μήκους ή και ταινιών 
μεγάλου μήκους ντοκυμανταίρ. 

4. Σε εξαιρετικές περιπτώσεις όπου το καλλιτεχνικό 
έργο ενός υποψηφίου είναι ιδιαιτέρως υψηλής στάθ¬ 
μης και έχει τύχει καθολικής αναγνώρισης στην Ελλά¬ 
δα ή το εξωτερικό (όπως διακρίσεις - βραβεία), είναι 
δυνατή η εκλογή ή η εξέλιξη κατά τις προηγούμενες 
παραγράφους χωρίς τον περιορισμό του απαιτούμενου 
ελάχιστου χρόνου εκπαιδευτικής πείρας ή αυτοδύναμης 
διδασκαλίας, ύστερα από τεκμηριωμένη εισήγηση της 
εισηγητικής επιτροπής και εφόσον ληφθεί ειδική απόφα¬ 
ση με πλειοψηφία τριών τετάρτων (3/4) των εκλεκτόρων 
ως προς τη συνδρομή των λόγων που επιβάλλουν την 
κατάταξη της συγκεκριμένης περίπτωσης μεταξύ των 
προαναφερομένων ειδικών περιπτώσεων. 

5. Σε περίπτωση που υποψήφιοι για κατάληψη θέσεων 
Δ.Ε.Π. κατέχουν διδακτορικό δίπλωμα σχετικό με το 
γνωστικό αντικείμενο της θέσης, τούτο αποτελεί ου¬ 
σιαστικό προσόν και υπερέχει όλων των άλλων τίτλων 
που αναφέρονται στο παρόν διάταγμα. 

Αρθρο 3 

Η ρύθμιση των προηγουμένων άρθρων ισχύει για με¬ 
ταβατικό διάστημα ως την 31η Αυγούστου 2012. 

Αρθρο 4 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 9 Φεβρουάριου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 37 
Κατάργηση των Σταθμών Οστρακοκαλλιέργειας 

Θεσσαλονίκης και Λέσβου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παρ. 1 του άρθρου 20 του ν. 2503/1997 «Διοί¬ 
κηση, οργάνωση, στελέχωση της Περιφέρειας, ρύθμιση 
θεμάτων για την τοπική αυτοδιοίκηση και άλλες διατά¬ 
ξεις» (ΦΕΚ 107 Α'), σε συνδυασμό με τις διατάξεις της 
παρ. 6 του άρθρου 1 του ίδιου ως άνω νόμου. 

β) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (ΦΕΚ 98 Α'). 

2. Την υπ’ αριθμ. ΔΙΔΚ/Φ.1/2/6139/23.3.2004 απόφαση 
του Πρωθυπουργού και του Υπουργού Εσωτερικών, Δη¬ 
μόσιας Διοίκησης και Αποκέντρωσης «Ανάθεση αρμο¬ 
διοτήτων στους Υφυπουργούς Εσωτερικών, Δημόσιας 
Διοίκησης και Αποκέντρωσης» (ΦΕΚ 527 Β'), όπως τρο¬ 
ποποιήθηκε με την υπ’ αριθ. 17398/13.9.2005 (ΦΕΚ 1284 
Β') όμοια απόφαση. 

3. Την υπ’ αριθμ. 3793Θ/ΔΙΟΕ1264/14.10.2005 απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ 1432 Β'), όπως 
τροποποιήθηκε με την υπ’ αριθμ. 5733/ΔΙΟΕ179/9.2.2006 
(ΦΕΚ 204 Β') όμοια απόφαση. 


4. Το γεγονός ότι από τις διατάξεις του διατάγματος 
αυτού δεν προκαλείται δαπάνη σε βάρος του κρατικού 
προϋπολογισμού. 

5. Την υπ’ αριθμ. 321/2006 γνωμοδότηση του Συμβου¬ 
λίου της Επικράτειας μετά από πρόταση των Υπουργών 
Εσωτερικών, Δημόσιας Διοίκησης και Αποκέντρωσης, 
Οικονομίας και Οικονομικών και Αγροτικής Ανάπτυξης 
και Τροφίμων, αποφασίζουμε: 

Αρθρο 1 

1. α) Οι Σταθμοί Οστρακοκαλλιέργειας Θεσσαλονίκης 
και Λέσβου, που συστήθηκαν στο Υπουργείο Αγροτικής 
Ανάπτυξης και Τροφίμων, ως ειδικές αποκεντρωμένες 
υπηρεσίες, με τις διατάξεις των περιπτώσεων ζ' και 
η' της παραγράφου 1 του άρθρου 8 του π.δ. 398/1990 
(ΦΕΚ 159 Α') «Συμπλήρωση και τροποποίηση διατάξεων 
του π.δ. 402/1988 «Οργανισμός Υπουργείου Γεωργίας» 
(Α' 187)» και εξακολουθούν να αποτελούν υπηρεσίες του 
Υπουργείου Αγροτικής Ανάπτυξης και Τροφίμων, σύμ¬ 
φωνα με τις διατάξεις της παραγράφου 6 του άρθρου 
1 του ν. 2503/1997, καταργούνται. 

β) Από τη δημοσίευση του παρόντος καταργούνται οι 
περιπτώσεις ζ' και η' της παραγρ. 1 και της παραγρ. 2 του 
άρθρου 8 καθώς και οι φράσεις «οι Σταθμοί Οστρακοκαλ- 
λιέργειας» του πρώτου στίχου της παραγρ. 2 του άρθρου 
8 και «των Σταθμών Οστρακοκαλλιέργειας» του τρίτου 
στίχου της παραγρ. 3 του άρθρου 10 του π.δ. 398/1990. 

2. Το προσωπικό που υπηρετεί στο Σταθμό Οστρακο- 
καλλιέργειας Θεσσαλονίκης μετατίθεται, από την κα¬ 
τάργηση του Σταθμού, σε άλλη υπηρεσία του Υπουρ¬ 
γείου Αγροτικής Ανάπτυξης και Τροφίμων. 

Αρθρο 2 

Η ισχύς του διατάγματος αυτού αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Αγροτικής Ανάπτυξης και Τροφίμων 
αναθέτουμε τη δημοσίευση και εκτέλεση του διατάγ¬ 
ματος αυτού. 

Αθήνα, 9 Φεβρουάριου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΠ. ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

ΕΥΑΓ. ΜΠΑΣΙΑΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ, 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοριρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οό-Γοητ από εκείνα που διατίθενται σε ψηφιακή μορφή και μέχρι 100 σελίδες, σε 5 ί προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οό-ΓΟίη/ύνύ, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίεχ; 210 4071010 - ίηΐβτηθΐ: ΗΙΙρ://νννννν.θ1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 € ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 6 ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 6 ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θ1.9Γ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ://νννννν·6ί·ΠΓ - ο-πίβιΙ: ννοίτηοεΐοπΐίθΙ.ιΐΓ 














